Steinsfoss kraftverk

Steinsfoss kraftverk er et vannkraftverk i elven Otra nord for Vennesla i Vennesla kommune i Agder. Otra er her grenseelv mellom Iveland og Vennesla kommuner.

Kraftverket utnytter et fall på 54 meter fra Beihølen til Venneslafjorden. Kraftverket regulerer fossene Steinsfoss, Paulenfoss og Urfoss.

Samlet effekt er 109 MW, og midlere årsproduksjon er på 570 GWh.

Produksjonen startet i 1957 og ble utvidet i 1958 og 1985.  I 1985 ble det montert en kaplanturbin på 60 MW. Vannet ledes i en 3,5 km lang tunnel fra inntaksmagasinet og kraftverket er innsprengt i fjellet.

Kraftverket eies av Å Energi.

Referanser

Kilder

 NVE vannkraftdatabase
 Å Energi: Våre kraftverk

.
.
.

Kategori:Vannkraftverk i Agder
Kategori:Kraftverk i Vennesla
Kategori:Kraftverk i Iveland
Kategori:Å Energi
Kategori:Setesdalsvassdraget
Kategori:Kraftverk etablert i 1957